Rakovina kože

Rakovina kože je zhubné nádorové ochorenie kože. Vzniká z abnormálnych buniek, ktoré majú schopnosť šíriť sa do okolia a ostatných častí tela."Defining Cancer". National Cancer Institute. Retrieved 10 June 2014 Existujú tri hlavné typy rakoviny kože: bazocelulárny karcinóm (BCC, bazalióm), skvamocelulárny karcinóm (SCC) a melanóm."Skin Cancer Treatment (PDQ®)". NCI. 2013-10-25. Retrieved 30 June 2014 Prvé dva spolu s ostatnými, menej častými typmi rakoviny kože, sú známe aj ako non-melanómová rakovina kože (NMSC).Marsden, edited by Sajjad Rajpar, Jerry (2008). ABC of skin cancer. Malden, Mass.: Blackwell Pub. pp. 5 – 6. ISBN 9781444312508.

Rakovina kože je najčastejšou formou rakoviny – tvorí až 40 % zo všetkých prípadov rakovinových ochorení. Najčastejším typom je nonmelanómová rakovina kože, hlavne bazocelulárny karcinóm (až 80 % prípadov rakoviny kože). Výskyt všetkých troch typov sa zvyšuje hlavne v posledných 20 – 40 rokoch. Najčastejšie je postihnutá kaukazská rasa.Cakir, BÖ; Adamson, P; Cingi, C (November 2012). "Epidemiology and economic burden of nonmelanoma skin cancer.". Facial plastic surgery clinics of North America. 20 (4): 419 – 22. PMID 23084294. doi:10.1016/j.fsc.2012.07.004.

 Príčiny vzniku 
Viac ako 90 % prípadov rakoviny kože je spôsobených expozíciou ultrafialovému žiareniu. Táto expozícia zvyšuje riziko všetkých troch typov rakoviny kože.Gallagher, RP; Lee, TK; Bajdik, CD; Borugian, M (2010). "Ultraviolet radiation.". Chronic diseases in Canada. 29 Suppl 1: 51 – 68. PMID 21199599. Zdrojom ultrafialového žiarenia je hlavne Slnko, ale aj stále viac populárne soláriá. WHO najnovšie zaraďuje používateľov solárií do skupiny ľudí s najvyšším rizikom vzniku rakoviny kože.Arndt, K.A. (2010).Skin Care and Repair.Chestnut Hill, MA:Harvard Health Publications. Pre vznik melanómov a bazocelulárnych karcinómov je obzvlášť škodlivá expozícia v detskom veku.World Cancer Report 2014. World Health Organization. 2014. pp. Chapter 5.14. ISBN 9283204298. Pri vzniku skvamocelulárneho karcinómu je riziková celková expozícia žiareniu, bez ohľadu na to, kedy sa vyskytla.

Ostatné rizikové faktory sú: 
 fajčenieSaladi RN, Persaud, AN (January 2005). "The causes of skin cancer: a comprehensive review.". Drugs of today (Barcelona, Spain : 1998). 41 (1): 37 – 53. PMID 15753968. doi:10.1358/dot.2005.41.1.875777.
 HPV infekcia
 imunosupresívna terapia
 chronické nehojace sa rany
U ľudí so svetlejšou pokožkou a u ľudí s poruchou imunity je všeobecne vyššie riziko vzniku rakoviny kože.

 Klasifikácia 
Existujú tri hlavné typy rakoviny kože: bazocelulárny karcinóm (BCC, bazalióm), skvamocelulárny karcinóm (SCC) a melanóm.
Typ rakoviny kožeOpisIlustráciaBazocelulárny karcinómNebolestivý lesklý uzlík na koži niekedy s viditeľnými malými cievami, na povrchu sa môže vytvoriť vred.150pxSkvamocelulárny karcinómTvrdý zväčšujúci sa uzlík červenej alebo ružovej farby, má tendenciu k tvorbe povrchového vredu.150pxMelanómAsymetrická lézia s nepravidelnými okrajmi, rôznou farebnosťou, často väčšia ako 6 milimetrov.150px
Bazocelulárny karcinóm je charakteristický pomalým rastom a lokálnym poškodením tkaniva, ale pravdepodobnosť šírenia do vzdialených oblastí, prípadne riziko úmrtia sú nízke. Najčastejšie sa vyskytuje vo veku nad 40 rokov, ale týka sa aj mladších vekových kategórií.

U skvamocelulárneho karcinómu je všeobecne vyššia pravdepodobnosť šírenia, hlavne pri léziách nachádzajúcich sa v oblasti pier a ucha.

Melanómy sú najagresívnejšie, ale najmenej sa vyskytujúce typy rakoviny kože. Malígny melanóm tvorí približne 4% všetkých kožných nádorov, ale je zodpovedný až za 73% úmrtí v dôsledku rakoviny kože.SWETTER, Susan M. Cutaneous melanoma [online]. Posledná revízia 2011, [cit. 2012-02-23].<http://emedicine.medscape.com/article/1100753-overview#a0199>. Je charakterizovaný zmenami veľkosti, tvaru a farby znamienka, niekedy býva prítomné svrbenie a krvácanie."General Information About Melanoma". NCI. 2014-04-17. Retrieved 30 June 2014. U mužov belochov sa najčastejšie vyskytuje na trupe, u žien na predkolení alebo chrbte. Melanóm môže postihovať nielen kožu, ale aj sliznice, alebo oko.

Diagnostika nádorov kože sa vykonáva pomocou biopsie.

 Prejavy 
Existuje množstvo rôznych prejavov rakoviny kože. Zahŕňajú hlavne miestne zmeny kože – nehojace sa lézie, vredovatenie, zmena sfarbenia, zmeny už na existujúcich znamienkach.

 Bazocelulárny karcinóm (bazalióm) 
Najčastejšie sa objavuje ako nebolestivý lesklý uzlík na koži, ktorá je exponovaná slnečnému žiareniu, typicky na tvári, krku a ramenách, niekedy s viditeľnými malými cievkami (teleangiektázie), na povrchu sa často tvorí vred.

 Skvamocelulárny karcinóm 
Skvamocelulárny karcinóm sa najčastejšie vyskytuje na miestach tela, ktoré sú vystavené slnku, ako je tvár, uši a ruky. Ľudia s tmavšou pokožkou majú väčšiu pravdepodobnosť vzniku skvamocelulárneho karcinómu v oblastiach, ktoré nie sú často vystavené slnku. Najčastejšie sa prejavuje ako tvrdý uzlík so šupinatým povrchom, ale môže sa vytvoriť aj povrchový vred.Lynne M Dunphy (2011). Primary Care: The Art and Science of Advanced Practice Nursing. F.A. Davis. p. 242. ISBN 9780803626478. Ak sa nelieči proces progreduje a nádorova masa sa zväčšuje.

 Melanóm 
Melanóm sa môže vyvinúť kdekoľvek na vašom tele. Melanóm sa najčastejšie objavuje na tvári alebo trupe postihnutých mužov. U žien sa tento typ rakoviny najčastejšie vyvíja na dolných končatinách. U mužov aj žien sa melanóm môže vyskytnúť na koži, ktorá nebola vystavená slnku. Prevažná časť melanómov sa prejavuje ako pigmentovaná farebne variabilná lézia. Môže vzniknúť už z preexistujúceho materského znamienka. Najčastejším varovným znakom melanómu je novo vzniknutá a meniaca sa pigmentová škvrna. Môžu sa objaviť príznaky ako krvácanie, svrbenie, vred alebo bolesť v mieste pigmentovej škvrny. Pre varovné znaky, ktoré signalizujú malígne zvrhnutie sa v anglosaskej literatúre často používa mnemotechnická pomôcka ABCDE."Melanoma Skin Cancer"  (PDF). American Cancer Society. 2012.

 A – assymetrical – asymetria – pigmentová škvrna nie je symetrická
 B – border – ohraničenie – okraje sú nepravidelné, zúbkovité, nejasne ohraničené
 C – color – farba – sfarbenie škvrny nie je jednotné, vykazuje rôzne farebné odtiene (hnedé, červené, čierne)
 D – diameter – priemer – viac ako 
 E – evolving – zmeny v priebehu času

Samostatné postavenie má amelanotický karcinóm, ktorý nevykazuje vyššie spomenuté znaky. Pre agresívny priebeh a neskorú diagnostiku sa považuje za melanóm s najhoršou prognózou.

 Prevencia 
Znižovanie expozície ultrafialovému žiareniu a používanie ochrany proti slnečnému žiareniu (opaľovacie krémy, spreje s vhodným ochranným faktorom proti UV žiareniu) sa javia ako efektívne metódy znižovania výskytu melanómu a skvamocelulárneho karcinómu.Jou, PC; Feldman, RJ; Tomecki, KJ (June 2012). "UV protection and sunscreens: what to tell patients.". Cleveland Clinic journal of medicine. 79 (6): 427 – 36. PMID 22660875. doi:10.3949/ccjm.79a.11110. Zatiaľ nie je úplne jasné, či ochrana proti slnečnému žiareniu má vplyv na výskyt bazocelulárneho karcinómu. Ďalšie odporúčania sú: nosenie ochranného odevu a pokrývok hlavy, používanie slnečných okuliarov, vyhýbanie sa slnečnému žiareniu v čase od 11 do 15 hodiny hlavne počas letných mesiacov, nenavštevovať soláriá.

 Liečba 
Liečba závisí od typu rakoviny, lokalizácie a veku pacienta.

Nonmelanómová rakovina je zvyčajne liečiteľná. Liečba spočíva hlavne v chirurgickom odstránení nádoru, menej často zahŕňa rádioterapiu a lokálnu aplikáciu liečiv. Základnou metódou liečby lokalizovaného malígneho melanómu je chirurgické odstránenie s dostatočne širokým lemom zdravej kože, podľa rizika. Adjuvantná liečba v podobe chemoterapie, rádioterapie, biologickej terapie nemá vplyv na prežitie pacienta a je stále predmetom výskumu. Jednou z nádejí je vysokodávková terapia interferónom alfa, ktorá štatisticky znižuje výskyt relapsov. U ľudí v pokročilom štádiu ochorenia s šírením do iných častí tela má nepopierateľný význam paliatívna terapia, ktorá zvyšuje kvalitu života.

 Referencie 

 Iné projekty 

Kategória:Choroby kože
Kategória:Nádorové choroby